Xitoyda dafn marosimida yuz bergan gaz portlashida 66 kishi jarohatlandi

Xitoyning Xebey provinsiyasida marhumning dafn marosimida yuz bergan portlash oqibatida kamida 66 kishi jarohatlangan, deya xabar beradi “Vesti.ru”.

Hodisa 31-mart kuni Bachjou shahridagi Kansyuan qishlog‘ida sodir bo‘lgan. Dafn marosimidan so‘ng, qarindoshlar hovlida yig‘ilgan. Shu joyning o‘zida gaz balondan foydalangan holda oziq-ovqat tayyorlangan.
Dastlabki ma’lumotlarga ko‘ra, portlash shlangdan sizib chiqqan gaz oqibatida sodir bo‘lgan.
Hodisa yuzasidan ikki kishi hibsga olingan.